Suzanne Schulting

Suzanne Schulting (Groningen, 1997ko irailaren 25a), patinatzaile herbeheretarra da. Neguko Olinpiar Jokoetan urrezko bost domina eskuratu ditu, 2018an eta 2022an. Horretaz gain Munduko orotako txapelduna izan da birritan eta Europakoa hirutan.

 Ibilbidea 

Zortzi urte zituela distantzia laburreko abiadura probak jokatzen hasi zen Heerenveenen eta 2016ko Gazte mailako munduko txapelketan zilarrezko domina eskuratu zuen 1.500 metrotako distantzian, Sofian.

2018ko Pyeongchangeko Jokoetan brontzezko domina lortu zuen 3.000 m errelebotan eta ondoren urrezkoa 1.000 metrotako proban. 20 urte baino ez zituen eta Neguko Olinpiar Jokoetan urrezko domina bat lortzen zuen kirolari gazteena izan zen, kirol guztiak kontutan hartuta. Urte hartan Herbehereetako emakumezko kirolari onena izendatu zuten Suzanne Schulting.

2018-2019 denboraldian Munduko eta Europako txapelduna izan zen Orotako sailkapen nagusian. Hurrengo denboraldian Europan berriz txapelduna izan zen baina COVID-19 pandemiaren eraginez Munduko txapelketak bertan behera gelditu ziren. 2021ean berriz gailendu zen Europa eta Munduko orotako txapelketatan. Bigarren honetan jokaturiko lau espezialitateak irabazi zituen eta baina orotako sailkapena ere.

2022ko Pekingo Jokoetan zilarrezko domina eskuratu zuen 500 metrotako proban eta ondoren urrezkoa 1.000 metrotakoan eta 3.000 m errelebotan. 1.000 metrotako final laurdenetan munduko errekorra ezarri zuen gainera.

 Txapelketak 
Neguko Olinpiar JokoakUrteaLekuaDominaProba2018Pyeongchang ()1.000 m2018Pyeongchang ()3.000 erreleboak2022Pekin ()1.000 m2022Pekin ()3.000 erreleboak2022Pekin ()500 mMunduko txapelketakUrteaLekuaDominaProba2017Rotterdam ()1.000 m2018Montreal ()3.000 erreleboak2019Sofia ()Orotako sailkapena2019Sofia ()1.000 m2019Sofia ()500 m2021Dordrecht ()Orotako sailkapena2021Dordrecht ()1.500 m2021Dordrecht ()1.000 m2021Dordrecht ()500 m2021Dordrecht ()3.000 m erreleboak

 Errekorrak 
+ProbaErrekorraDataTokia500 m37.712020ko abenduaren 27anHeerenveen ()1.000 m1:13.972020ko abenduaren 28anHeerenveen ()1.500 m2:04.402014ko abenduaren 16anHeerenveen ()3.000 m4:23.782014ko abenduaren 20anHeerenveen ()

 Erreferentziak 

 Kanpo estekak 

Kategoria:Herbehereetako abiadura-patinatzaileak
Kategoria:2018ko Neguko Olinpiar Jokoetako dominadunak
Kategoria:2022ko Neguko Olinpiar Jokoetako dominadunak
Kategoria:2018ko Neguko Olinpiar Jokoetako abiadura-patinatzaileak
Kategoria:2022ko Neguko Olinpiar Jokoetako abiadura-patinatzaileak
Kategoria:Olinpiar Jokoetako dominadunak abiadura-patinajean
Kategoria:Groningengo jendea
Kategoria:2026ko Neguko Olinpiar Jokoetako abiadura-patinatzaileak
Kategoria:2026ko Neguko Olinpiar Jokoetako pista laburreko abiadura-patinatzaileak